[{"text_idx": "#000002", "text": "Share this postClose sharing boxHugo Erkmaa 10 punkti ei pa\u0308a\u0308stnud Napolit napist lisaajakaotusestTwitterFacebookLinkedIn"}, {"text_idx": "#000005", "text": "Esimene veerand kulges va\u0308ga vo\u0303rdselt ning kohalike korvpalliso\u0303prade ro\u0303o\u0303muks pakkusid veerandi lo\u0303pus tagama\u0308ngijad Tommaso Milani (190 cm) ja Erkmaa (194 cm) koosto\u0308o\u0308s ilusa alley-oop ru\u0308nnaku, viies Napoli ette 19:18. Teisel veerandil spurtis San Savero 10:0 minema, kuid Napoli vastas sellele omakorda 16:3 spurdiga ning ma\u0308ng oli ja\u0308lle pingeline ja poolaeg lo\u0303ppes seisuga 35:31 Napolile."}, {"text_idx": "#000006", "text": "Teisel poolajal ja\u0308tkus punkt-punkti heitlus, kus Napolit vedasid Riccardo Malagoli ja Francesco Guarino ning San Savero meeskonda tagameeste Nicolas Manuel Stanic-Antonio Ruggiero tandem. Kolmas veerand lo\u0303ppes vastaste juhtimisel 49:52 ja neljanda algul domineeris samuti San Savero. Seeja\u0308rel po\u0303rutas Malagoli kaks kolmest, u\u0308he lisas veel Nemanja Dincic ning ma\u0308ng jo\u0303udis lisaajale. Seal oli stsenaarium sarnane neljanda veerandi omale, kuid seekord Erkmaa ning Napoli ponnistustest ei piisanud ja ma\u0308ng kaotati 84:87."}, {"text_idx": "#000007", "text": "Napolit vedasid enneko\u0303ike hea ka\u0308ega korvialused mehed. Parim oli keskma\u0308ngija Malagoli (211 cm) 27 punktiga ja serblasest a\u0308a\u0308r Dincic 15 silmaga. Tagameestest pakkusid tuge Guarino 13 ja meie mees Hugo Erkmaa tubli 10 punktiga."}, {"text_idx": "#000009", "text": "Napoli koduleheku\u0308lje andmetel oli peatreener Gianluca Lulli rahul oma meeskonna u\u0308ldise panusega, kus skoori tegid paljud ning eriti to\u0303i ta esile meeste tugevat vaimu: \u201cMe ei astunud u\u0308htegi sammu tagasi, ega andnud alla meeskonnale, kes on tehniliselt ja fu\u0308u\u0308siliselt u\u0308ks parimaid kogu Serie B-s.\u201d"}, {"text_idx": "#000010", "text": "Napoli hooaeg algab juba o\u0303ige pea 6. oktoobril vo\u0303o\u0303rsilmats\u030ciga Roma Luissi vastu."}]